PATVIRTINTA

Gargždų ,,Kranto“ progimnazijos direktoriaus

2023 m. rugsėjo 1 d. įsakymu Nr. V1-397

**GARGŽDŲ ,,KRANTO“ PROGIMNAZIJOS SOCIALINIO PEDAGOGO**

**PAREIGYBĖS APRAŠYMAS**

**I SKYRIUS**

**BENDROSIOS NUOSTATOS**

1. Pareigybės pavadinimas – Gargždų ,,Kranto“ progimnazijos (toliau – mokyklos) socialinis pedagogas.
2. Socialinis pedagogas yra III pareigybės grupės darbuotojas.
3. Pareigybės lygis – A2.
4. Pareigybės paskirtis: padėti mokiniams, turintiems elgesio sutrikimų, spręsti su asmens raida susijusias problemas, pagelbėti jiems geriau adaptuotis mokykloje, visuomenėje, racionaliau išnaudoti visas teikiamas galimybes lavintis, ugdytis ir augti savarankiškais piliečiais.
5. Socialinis pedagogas pavaldus mokyklos direktoriui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM SOCIALINIAM PEDAGOGUI**

1. Darbuotojas einantis šias pareigas turi atitikti šiuos specialius reikalavimus:

6.1. turėti socialinio pedagogo profesinę kvalifikaciją, įgytą aukštojoje universitetinėje mokykloje arba turintis socialinio darbuotojo kvalifikaciją ir įgijęs pedagogo profesinę kvalifikaciją ar edukologijos kvalifikacinį laipsnį pagal aukštojo universitetinio mokslo programą;

6.2. turintis edukologijos kvalifikacinį laipsnį ir studijavęs pagal studijų programą, kurioje ne mažiau kaip 64 kreditus sudarė socialinės pedagogikos dalykai;

6.3. įgijęs aukštąjį universitetinį išsilavinimą, turintis pedagogo kvalifikaciją, išklausęs ir atsiskaitęs už ne mažiau kaip 90 studijų kreditų socialinės pedagogikos studijų modulį aukštojoje mokykloje.

**III SKYRIUS**

**ŠIAS PAREIGAS EINANČIO SOCIALINIO PEDAGOGO FUNKCIJOS**

7. Šias pareigas einantis darbuotojas vykdo šias funkcijas:

7.1. vertina ir padeda spręsti problemas, susijusias su įvairiais mokiniams kylančiais sunkumais (pagrindinių reikmių tekinimo, saugumo užtikrinimo);

7.2. dirba su mokiniais, priklausomais nuo alkoholio, psichotropinių medžiagų, narkotinių medžiagų, patiriančių seksualinį ir fizinį išnaudojimą, vykdo saviraiškos ir saviaktualizacijos, mokymosi motyvacijos, lankomumo, užimtumo, emocijų ir elgesio bei kitų problemų sprendimo prevencines programas;

7.3. padeda mokinio tėvams (globėjams, rūpintojams) suprasti vaiko socialinius ir psichologinius poreikius, jų tenkinimo svarbą, geriau suprasti vaiko, turinčio vystymosi sunkumų, poreikius, tėvų teises ir pareigas;

7.4. informuoja mokinio tėvus (globėjus, rūpintojus) apie jų teisę gauti socialinę ir pedagoginę pagalbą, talkina šeimai ją gaunant;

7.5. bendradarbiauja su klasių vadovais, dalykų mokytojais, pagalbos mokiniui specialistais, mokyklos administracija sprendžiant vaikų socialines-pedagogines problemas, rūpinasi vaikų socialinių įgūdžių ugdymu;

7.6. informuoja mokyklos vadovą, mokytojus, kitus pagalbos mokiniui specialistus apie susidariusią probleminę situaciją mokiniui ir teikia siūlymus direktoriui mokyklos mikroklimato gerinimo, jaukios, saugios aplinkos kūrimo klausimais;

* 1. dalyvauja Vaiko gerovės komisijos veikloje;
  2. tiria socialinės pedagoginės pagalbos poreikį, vertina socialinės pagalbos teikimo mokiniui kokybę;
  3. inicijuoja socialinių projektų kūrimą ir jų įgyvendinimą;
  4. palaiko ryšius su valstybinėmis, savivaldybės įstaigomis ir nevyriausybinėmis organizacijomis, teikiančiomis socialinę, psichologinę, teisinę pagalbą;
  5. tvarko ir pildo darbo savo profesinės veiklos dokumentus teisės aktų nustatyta tvarka;
  6. atstovauja ir gina vaikų teises mokykloje, teisėsaugos ir kitose institucijose;
  7. šviečia mokyklos bendruomenę aktualiais socialinės pagalbos teikimo klausimais;
  8. vykdo kitus teisės aktais nustatytus direktoriaus paskirtus nenuolatinio pobūdžio pavedimus pagal kompetenciją;
  9. dalyvauja švietimo pagalbos specialistų metodinėje veikloje, teikia socialinę pedagoginę pagalbą su mokiniais.

**IV SKYRIUS**

**ŠIAS** **PAREIGAS** **EINANČIO SOCIALINIO PEDAGOGO ATSAKOMYBĖ**

8. Socialinis pedagogas atsako už:

8.1. Už savalaikį ir kokybišką socialinės pagalbos teikimą mokiniams ir jų šeimoms (globėjams, rūpintojams), asmens duomenų apsaugą teisės aktų nustatyta tvarka: korektišką gautų duomenų panaudojimą, turimos informacijos konfidencialumą ir socialinių problemų turinčių mokinių saugumą, sveikatą ir gyvybę savo darbo metu.

8.2. už pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_